প্রকাশিত হল ISCE ও ISC পরীক্ষার ফল, মেয়েদের পাশের হার বেশি

ওয়েবডেস্ক: প্রকাশিত হল এ বছরের আইসিএসই ও আইএসসি পরীক্ষার ফল। আইসিএসইতে পাশের হার ৯৯.০৯ শতাংশ অন্যদিকে আইএসসিতে পাসের হার ৯৯.০২ শতাংশ। গত বছরের মতো এবছরও আইসিএসই ও আইএসসিতে ছেলেদের তুলনা মেয়েদের পাশের হার বেশি।

পরীক্ষা শেষের ২৫ দিনের মাথায় রেজাল্ট বের হল। পরীক্ষার্থীরা কাউন্সিল ফর ইন্ডিয়ান স্কুল সার্টিফিকেট এগজামিনেশনের (সিআইএসসিই)-এর অফিসিয়াল ওয়েবসাইট cisce.org এবং results.cisce.org থেকে দেখতে পারবেন নিজেদের প্রাপ্ত নম্বর। ISC পরীক্ষায় ছাত্রদের পাশের হার ৯৮.৬৪ শতাংশ। ছাত্রীদের পাশের হার ৯৯.৪৫ শতাংশ।

আরও পড়ুন: আজ ICSE এবং ISC-র ফলপ্রকাশ! কখন, কীভাবে দেখবেন?

২০২৪ সালে ICSE পরীক্ষায় ৯৯.৪৭ শতাংশ পড়ুয়া উত্তীর্ণ হয়েছিল। আর ISC পরীক্ষায় পাশের হার ছিল ৯৮.১৯ শতাংশ। ২০২৪ সালের আইসিএসই পরীক্ষার ফল প্রকাশিত হয়েছে ৬ ম। আইএসসি-র ফল প্রকাশিত হয়েছিল ১৪ মে। সেই তুলনায় এ বছর ফল প্রকাশ আগে হল।

ICSE পরীক্ষায় অঞ্চল-ভিত্তিক পাশের হারে শীর্ষস্থানে রয়েছে পশ্চিমাঞ্চল। সেখানে পাশের হার ৯৯.৮৩ শতাংশ। এর পর রয়েছে দক্ষিণাঞ্চল (৯৯.৭৩ শতাংশ), উত্তরাঞ্চল (৯৮.৭৮ শতাংশ), পূর্বাঞ্চল (৯৮.৭ শতাংশ) এবং বিদেশ (৯৩.৩৯ শতাংশ)।

চলতি বছর আইসিএসই পরীক্ষায় বসেছিল ২ লক্ষ ৫৩ হাজার ৩৮৪ জন। তার মধ্যে ছাত্রের সংখ্যা ছিল ১ লক্ষ ৩৫ হাজার ২৬৮, ছাত্রীর সংখ্যা ১ লক্ষ ১৮ হাজার ১১৬ জন। অপরদিকে আইএসসি পরীক্ষায় অংশ নিয়েছিল ১ লক্ষ ৬৭ হাজার পরীক্ষার্থী। এর মধ্যে ছাত্রের সংখ্যা ৫২ হাজার ৬৯২ এবং ছাত্রী ৪৭ হাজার ৩৭৫ জন।

কীভাবে রেজাল্ট দেখবেন জেনে নিন-

প্রথমে কাউন্সিল ফর ইন্ডিয়ান স্কুল সার্টিফিকেট এক্সামিনেশনের (সিআইএসসিই) অফিসিয়াল ওয়েবসাইটে যেতে হবে।

সেখানে কোর্স লেখা আছে, সেখান থেকে আইসিএসই বা আইএসসি সিলেক্ট করে নিতে হবে।

এরপর ইউআইডি, ইন্ডেক্স নম্বর এবং ক্যাপচা দিতে হবে। আসবে ‘শো রেজাল্ট’। সেখানে ক্লিক করলেই দেখা যাবে রেজাল্ট। সেখান থেকে রেজাল্ট প্রিন্ট আউট করে নিতে পারবেন।

দেখুন অন্য খবর-